Dr. T.Tambergil on ka suur huvi päevaliiliate vastu ning ta tegeleb ka nende aretusega. Tema  päevaliilia sortide õielehed on paksud, kerge gofreeringu ning ilusate puhaste peente üleminekutega värvitoonidega, õievarred tugevad ilusa uhke püstise hoiakuga ja vähemalt need kingituseks saadetud sordid olid küll väga varased. Mõlemad puhkesid juba 12.juunil, noorte taimedena on nad ilmselt ka kuuma tõttu tänaseks juba ära õitsenud.